แรงขายหุ้นบลูชิพฉุด SET ปิดวูบ12จุด ฟาก“ดาวน์ฟิวเจอส์” ดิ่ง224จุด หลังBrexitส่อเค้ารุนแรง
แรงขายหุ้นบลูชิพฉุด SET ปิดวูบ12จุด ฟาก“ดาวน์ฟิวเจอส์” ดิ่ง224จุด หลังBrexitส่อเค้ารุนแรง โดยดัชนีปิดตลาดวันนี้ ที่ระดับ 1,642.25 จุด ลบ 11.86 จุด หรือ 0.72% มูลค่าการซื้อขาย 6.17 หมื่นล้านบาท
3 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,642.25 จุด ลบ 11.86 จุด หรือ 0.72% มูลค่าการซื้อขาย 6.17 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.21 น. (ตามเวลาประเทศไทย) อยู่ที่ระดับ 26,182.00 จุด ลบ 224 จุด หรือ 0.85%
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียต่างปรับตัวลง เช่นเดียวกับตลาดในยุโรปที่เทรดบ่ายนี้ก็ติดลบราว 0.5% เนื่องจากมีความกังวลเกี่ยวกับการเจรจาการค้าระหว่างสหรัฐฯ และจีน ที่ยังไม่สามารถกำหนดวันเจรจากันได้
นอกจากนี้ เรื่องการแยกตัวของอังกฤษออกจากสหภาพยุโรป (Brexit) ก็มีความรุนแรงขึ้น โดยมีโอกาสที่จะเกิดการแยกตัวแบบไร้ข้อตกลง แต่ฝ่ายค้านก็ออกมาคัดค้าน ซึ่งหากค้านกันมาก ๆ ก็อาจจะยุบสภาได้ ดังนั้น จะต้องติดตามดูจะออกมาในทางไหน แต่สิ่งที่เกิดขึ้นตอนนี้คือ เงินปอนด์ได้อ่อนค่าลงต่ำสุดในรอบกว่า 2 ปี
อย่างไรก็ดี ปัจจัยในประเทศยังช่วยหนุนตลาดฯได้บ้าง จากความคาดหวังในการประชุมคณะรัฐมนตรี (ครม.) เศรษฐกิจที่จะมีขึ้นในวันที่ 6 ก.ย.นี้ ซึ่งต้องรอดูจะออกมาเป็นอย่างไรบ้าง
สำหรับแนวโน้มการลงทุนในวันพรุ่งนี้ (4 ก.ย.) นายวิจิตร กล่าวว่า ตลาดฯคงจะแกว่งไซด์เวย์ เนื่องจากยังมีความเสี่ยงกดดันอยู่ พร้อมให้แนวรับ 1,635 จุด ส่วนแนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF   มูลค่าการซื้อขาย  5,586.87 ล้านบาท ปิดที่  157.00 บาท ลดลง  1.50 บาท
GPSC   มูลค่าการซื้อขาย  3,726.47 ล้านบาท ปิดที่   72.00 บาท ลดลง  1.00 บาท
PTT    มูลค่าการซื้อขาย  1,990.18 ล้านบาท ปิดที่   42.75 บาท ลดลง  0.75 บาท
CPF    มูลค่าการซื้อขาย  1,913.13 ล้านบาท ปิดที่   28.00 บาท ลดลง  1.00 บาท
CPALL  มูลค่าการซื้อขาย  1,856.83 ล้านบาท ปิดที่   82.50 บาท ลดลง  1.00 บาท
ตลาดหุ้นเอเชีย
